उच्च न्यायालय ने कहा था कि जिस तरह से पुलिस ने जांच की वह जांच पर संदेह पैदा करता है. गौरतलब है कि एक युवती द्वारा रेप का आरोप लगाने के बाद दाती महाराज ने कुछ दिन पहले ही अपनी सफाई दी थी. दाती महाराज ने कहा था कि मेरे आश्रम में अभिषेक अग्रवाल नाम का आदमी रहा जिस पर मैंने खूब विश्वास किया. उसने कुछ लोगों के साथ मेरे नाम पर लेनदेन किया. अब वही दो लोग नवीन गुप्ता और सचिन जैन मुझसे 32 करोड़ रुपये मांग रहे हैं, जबकि मुझे इस लेनदेन की कोई जानकारी नहीं है. सचिन और नवीन भी इसी आश्रम में रहे हैं. सचिन ने अपने बाउंसरों के साथ मेरी कार को गुड़गांव में घेरा था और मुझे देख लेने की धमकी दी थी. मुझे लगता है मेरे खिलाफ ये साज़िश की गई है.